Brednebbalvesmett

Brednebbalvesmett (Chenorhamphus grayi) er eneste art i slekten Chenorhamphus, som inngår i underfamilien alvesmetter (Malurinae) i alvesmettfamilien (Maluridae). Arten består i kraft av to underarter og er endemisk for Ny-Guinea. Det to underartene blir av og til også betraktet som to distinkte arter. Slekten blir av og til inkludert i et tribus (Malurini) der også de tre slektene Malurus, Sipodotus og Clytomyias inngår. 

Arten måler  og veier cirka . Nominatformen har spettet lyseblå fjærkrone med kullfargende tupper. Overvingen og stjerten er gråbrun, mens kroppen varierere fra kongeblå på oversiden til mellombå og lys blå på undersiden. Den lyseblå undersiden hos hunnen går over i en helhvit flekk underst. Underarten campbelli og hunnene mangler den lyseblå spetta hodekrona (som hos disse er kullfarget), men hannen ligner ellers nominatformen i utfarging.

Brednebbalvesmett er trolig standfugl og trives best i underskogen til høytvoksende primærskog, typisk i elevasjoner opp mot  Det er usikkert hva de eter, men man antar at det mest er insekter. Fuglene opptrer gjerne i grupper på 2–5 individer. Man vet svært lite om hekkeatferden.

Inndeling og utbredelse 
Inndelingen følger HBW Alive og er i henhold til Rowley & Russell (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art eller gruppe som ikke har blitt offisielt navngitt enda.

 Passeriformes, spurvefugler
 Passeri, sangfugler
 Meliphagoidea
 Maluridae, alvesmettfamilien
 Malurinae, alvesmetter
 Sipodotus
 Clytomyias
 Chenorhamphus
 C. grayi, brednebbalvesmett
 C. g. grayi (nominatformen), Salawati i Vest-Papua og Fuglehodehalvøya østover til Sepik og Ramu nord for Ny-Guineahøylandet
 C. g. campbelli, lavlandet fra Kiunga til Bosavifjellet i Papua Ny-Guinea
 Malurus, (egentlige alvesmetter)
 Stipiturus, (emusmetter)

Referanser

Eksterne lenker 
 

Spurvefugler